text: Tíggju ár eftir, at seinasta bókin í Hungursleikarøðini hjá Suzanne Collins varð útgivin, er ein nýggj bók eftir sama høvund á gáttini um várið 2020. Talan er um fyrstu bókina í einum nýggjum tríverki. Sum nakað heilt serligt vóru Føroyar partur av heimsútgávudegnum.
text: #000000
text: Vanliga fer týðingin av slíkum bókum í gongd, beint sum upprunabókin verður útgivin. Hesa ferð varð hinvegin týtt, meðan síðstu hendur vórðu lagdar á upprunabókina. Tí var 19. mai í 2020 ein serstakur dagur. Tá kundu spentir føroyskir lesarar keypa sær fyrstu bókina í nýggja tríverkinum - á føroyskum.
text: #000001
text: Fyrr í ár prátaðu Silja Aldudóttir frá Bókadeildini, týðari Bergur Rasmussen, og ein trúgvur lesari og fjeppari av bókunum, Anny Poulsen, um bókina í útvarpssendingini Nón. Tey semjast um, at tað hevur nógv at siga, at bókin beinanvegin kann lesast á føroyskum. Hetta millum annað tí, at teir ágrýtnu fjeppararnir vilja sleppa at lesa framhaldið so skjótt, sum restin av heiminum fær hendan møguleikan.
text: #000002
text: 17 ára gamla Anny telist millum ótolnu og spentu lesararnar. Hon sigur seg hava lisið hinar bøkurnar hjá Suzanne Collins á enskum og hetta vera fyrstu ferð, at hon lesur eina av bókunum á føroyskum. Hon leggur afturat, at tað var eftir, at hon hevði lisið Harry Potter bøkurnar, at hon fór í holt við Hungursleikirnar: ”Mær dámdi ikki so væl at lesa, fyrr enn eg las Harry Potter. Frá tá og til nú eri eg farin at lesa nógv.”
text: #000003
text: Anny er ikki einasti lesarin, ið er burtur í bókunum hjá Suzanne Collins. Higartil hevur amerikanski rithøvundurin fingið heili trettan heiðurslønir fyri røðina, og filmar eru gjørdir um undanfarna tríverkið, sum kom út á fleiri enn 50 málum. Sambært Anny hevur røðin fingið so góða móttøku, tí persónslýsingarnar eru so neyvar, og sum lesari gerst tú av teirri orsøk góð/ur við teir. Harumframt heldur hon sum heild søguna vera so sera spennandi. Anny dámar eisini betur bøkurnar enn filmarnar: ”Í bókunum veit man meiri um, hvat persónarnir hugsa, og so lærir man teir betur at kenna.” Bergur Rasmussen, týðari, tekur undir við, at persónarnir eru ein drívmegi í søguni, og at hetta kemur til sjóndar, tá tú sum lesari heppar upp á eitt nú Katniss.
text: #000004
text: Hóast vit eru stødd í einum veruleikafjarum heimi í bókunum hjá Suzanne Collins, benda lesaraupplivingarnar hjá Anny og Bergi á, at bøkurnar við djúpa innlitinum í persónarnar gerast viðkomandi og alheimsligar. Møguliga er hetta ein orsøk til, at røðin er vorðin eitt altjóða fyribrigdi, sum Silja Aldudóttir eisini kallar hana. Sambært Silju frá Bókadeildini kemst góða móttøkan av røðini eisini av, at hon snýr seg um stór evni sum etikk, vald og kríggj, samstundis sum hon er kryddað við evnum sum vinalag og kærleika.
text: #000005
text: Lurta eftir allari samrøðuni her! Og les meiri um bøkurnar hjá Suzanne Collins niðanfyri.
text: #000006
text: Ríman um sangfuglar og slangur
text: #000007
text: Í hesi fyrstu bók í nýggja tríverkinum lesa vit um Coriolanus Snow. Hesin 18 ára gamli unglingi ger seg til reiðar at vera vegleiðari í Hungursleikunum, sum skjótt skulu setast í gongd. Í ár fer at vera 10. ferð, at leikirnir vera. Hetta merkir, at vit eru farin 64 ár aftur í tíðina í mun til fyrstu bókina í fyrru røðini um Katniss. Tann einaferð so mæta Snow-ættin hevur mist sína tignarstøðu, og lagna teirra hongur í einum klønum tráði. Tí noyðist Coriolanus at seta alt upp á spæl fyri at vinna í Hungursleikunum.
text: #000008
text: Vit eru stødd í einum framtíðar marrusamfelag, sum kallast Panem. Høvuðsstaðurin í Panem eitur Capitol, og runt um høvuðsstaðin eru hinar sýslurnar. Stórur munur er á ríka høvuðsstaðnum og teimum fátæku sýslunum, og av teirri orsøk gjørdu sýslurnar fyri 70 árum síðani uppreistur móti Capitol. Sýslurnar taptu hetta kríggið, og fyri at revsa sýslurnar fyri uppreisturin verður á hvørjum ári skipað fyri einum spæli, ið kallast Hungursleikirnir. Ein genta og ein drongur frá hvørjari sýslu luttaka og skulu bøta um tær syndir, sýslurnar hava gjørt mótvegis Capitol í farnari tíð. Í hesi fyrstu bók í røðini lesa vit um 16 ára gomlu Katniss, ið sleppur at berjast fyri lívinum í Hungursleikunum, har bara ein kann vinna.
text: #000010
text: Nummar tvey av trimum bókum um Katniss, sum heilt óvæntað hevur vunnið árligu Hungursleikirnar saman við Peeta. Vandi er fyri uppreistri, og ræðslusligin varnast Katniss og Peeta, at tað eru tey, sum hava fest í! Og øði er komin í Capitol, sum vil hava hevnd.
text: #000011
text: Katniss Everdeen er enn á lívi, hóast hon tvær ferðir hevur tikið lut í Hungursleikunum. Men Gale er flýddur, og Capitol hevur fangað Peeta. Í Sýslu 13 verður uppreistur fyrireikaður. Men skal uppreisturin eydnast, noyðist Katniss at seta lív sítt í veð. Hon er tann, sum skal taka ábyrgdina av, at ein hópur av fólki letur lív. Hon skal tryggja framtíðina hjá Panem, tí hon er Boðkveggjan.
text: #000012
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000013
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000014
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000015